กฎกระทรวงกฎกระทรวงฉบับที่๑ (พ.ศ. ๒๕๓๑)ออกตามความในพระราชบัญญัติรถยนตร์พ.ศ.๒๕๒๒------------ อาศัยอำนาจตามความในมาตรา๕ แห่งพระราชบัญญัติรถยนตร์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนตร์(ฉบับที่ ๗) พ.ศ. ๒๕๓๐ และมาตรา ๔๔ วรรคสองและมาตรา ๔๕ วรรคสอง แห่งพระราชบัญญัติรถยนตร์ พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ ข้อ๑ผู้ใดประสงค์จะขอรับใบอนุญาตขับรถยนตร์ส่วนบุคคลชั่วคราว ใบอนุญาตขับรถยนตร์สามล้อส่วนบุคคลชั่วคราวหรือใบอนุญาตขับรถจักรยานยนตร์ชั่วคราว ตามมาตรา ๔๓(๑) หรือใบอนุญาตขับรถชนิดอื่นตามมาตรา ๔๓ (๙)ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานดังต่อไปนี้ (๑)ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน ใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทางแล้วแต่กรณี (๒)ภาพถ่ายหรือสำเนาทะเบียนบ้าน ใบสำคัญถิ่นที่อยู่หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬาหรือการเดินทางผ่านราชอาณาจักรแล้วแต่กรณี (๓)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถและไม่เป็นบุคคลวิกลจริตหรือจิตฟั่นเฟือน (๔)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรงไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน (๕)ภาพถ่ายใบอนุญาตเป็นผู้ขับรถตามกฎหมายว่าด้วยการขนส่งทางบก หรือกฎหมายว่าด้วยรถยนตร์ทหาร (ถ้ามี) (๖)ภาพถ่ายใบอนุญาตขับรถชนิดเดียวกับที่ขอรับใบอนุญาตซึ่งรัฐบาลต่างประเทศออกให้ (ถ้ามี) (๗)ภาพถ่ายใบอนุญาตขับรถยนตร์ตามอนุสัญญาว่าด้วยการจราจรทางถนนทำ ณ นครเจนีวา ค.ศ. ๑๙๔๙ (ถ้ามี) ข้อ๒ผู้ใดประสงค์จะขอรับใบอนุญาตขับรถยนตร์ส่วนบุคคลตามมาตรา ๔๓(๒) ใบอนุญาตขับรถยนตร์สามล้อส่วนบุคคลตามมาตรา ๔๓ (๓)หรือใบอนุญาตขับรถจักรยานยนตร์ตามมาตรา ๔๓ (๖) ซึ่งมีอายุหนึ่งปีให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานดังต่อไปนี้ (๑)ใบอนุญาตขับรถยนตร์ส่วนบุคคลชั่วคราว ใบอนุญาตขับรถยนตร์สามล้อส่วนบุคคลชั่วคราวหรือใบอนุญาตขับรถจักรยานยนตร์ชั่วคราวตามมาตรา ๔๓ (๑) หรือใบแทนใบอนุญาตดังกล่าว แล้วแต่กรณี (๒)ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน ใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทางแล้วแต่กรณี (๓)ภาพถ่ายหรือสำเนาทะเบียนบ้าน ใบสำคัญถิ่นที่อยู่หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬาหรือการเดินทางผ่านราชอาณาจักรแล้วแต่กรณี (๔)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถ และไม่เป็นบุคคลวิกลจริตหรือจิตฟั่นเฟือน (๕)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำ เว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน ข้อ๓ผู้ใดประสงค์จะขอรับใบอนุญาตขับรถยนตร์ส่วนบุคคลตามมาตรา ๔๓(๒) ใบอนุญาตขับรถยนตร์สามล้อส่วนบุคคลตามมาตรา ๔๓ (๓)หรือใบอนุญาตขับรถจักรยานยนตร์ตามมาตรา ๔๓ (๖) ซึ่งมีอายุตลอดชีพให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐาน ดังต่อไปนี้ (๑)ใบอนุญาตขับรถยนตร์ส่วนบุคคลตามมาตรา ๔๓ (๒) ใบอนุญาตขับรถยนตร์สามล้อส่วนบุคคลตามมาตรา ๔๓ (๓)หรือใบอนุญาตขับรถจักรยานยนตร์ตามมาตรา ๔๓(๖) ซึ่งมีอายุหนึ่งปีหรือใบแทนใบอนุญาตดังกล่าวแล้วแต่กรณี (๒)ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชนหรือใบสำคัญประจำตัวคนต่างด้าว แล้วแต่กรณี (๓)ภาพถ่ายหรือสำเนาทะเบียนบ้าน หรือใบสำคัญถิ่นที่อยู่ (๔)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถ และไม่เป็นบุคคลวิกลจริตหรือจิตฟั่นเฟือน (๕)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรงไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน ข้อ๔ผู้ใดประสงค์จะขอรับใบอนุญาตขับรถยนตร์สาธารณะตามมาตรา ๔๓ (๔)ใบอนุญาตขับรถยนตร์สามล้อสาธารณะตามมาตรา ๔๓ (๕)หรือบัตรประจำตัวผู้ขับรถ ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานดังต่อไปนี้ (๑)ภาพถ่ายใบอนุญาตขับรถยนตร์ส่วนบุคคลชั่วคราวหรือใบอนุญาตขับรถยนตร์สามล้อส่วนบุคคลชั่วคราวตามมาตรา ๔๓ (๑)หรือใบอนุญาตขับรถยนตร์ส่วนบุคคลตามมาตรา ๔๓ (๒)หรือใบอนุญาตขับรถยนตร์สามล้อส่วนบุคคลตามมาตรา ๔๓ (๓) หรือใบแทนใบอนุญาตดังกล่าว แล้วแต่กรณี (๒)ภายถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน (๓)ภาพถ่ายหรือสำเนาทะเบียนบ้าน (๔)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถไม่เป็นผู้มีโรคติดต่อที่น่ารังเกียจตามที่กำหนดในกฎกระทรวงไม่เป็นผู้ติดสุรายาเมาหรือยาเสพติดให้โทษและไม่เป็นบุคคลวิกลจริตหรือฟั่นเฟือน (๕)รูปถ่าย ขนาด ๓ x ๔ เซนติเมตร จำนวน ๒ รูป และขนาด ๕ x ๖.๕เซนติเมตร จำนวน ๓ รูป ซึ่งเป็นรูปถ่ายครึ่งตัวหน้าตรงไม่สวมหมวกและแว่นตาดำ เว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนวันยื่นคำขอไม่เกินหกเดือน ข้อ๕ผู้ใดประสงค์จะขอรับใบอนุญาตขับรถบดถนนตามมาตรา ๔๓ (๗) หรือใบอนุญาตขับรถแทรกเตอร์ตามมาตรา ๔๓ (๘)ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานดังต่อไปนี้ (๑)ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน (๒)ภาพถ่ายหรือสำเนาทะเบียนบ้าน (๓)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถ และไม่เป็นบุคคลวิกลจริตหรือจิตฟั่นเฟือน (๔)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำ เว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน ข้อ๖ผู้ใดประสงค์จะขอรับใบอนุญาตขับรถระหว่างประเทศสำหรับรถยนตร์ส่วนบุคคลหรือรถจักรยานยนตร์ตามมาตรา ๔๓ (๑๐)ให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐาน ดังต่อไปนี้ (๑)ภาพถ่ายใบอนุญาตขับรถยนตร์ส่วนบุคคลตามมาตรา ๔๓ (๒) ใบอนุญาตขับรถยนตร์สาธารณะตามมาตรา ๔๓ (๔)ใบอนุญาตขับรถยนตร์สามล้อสาธารณะตามมาตรา ๔๓ (๕) หรือใบอนุญาตขับรถจักยานยนตร์ตามมาตรา ๔๓ (๖)หรือใบแทนใบอนุญาตดังกล่าว แล้วแต่กรณี (๒)ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน ใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทางแล้วแต่กรณี (๓)ภาพถ่ายหรือสำเนาทะเบียนบ้าน ใบสำคัญถิ่นที่อยู่หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬาหรือการเดินทางผ่านราชอาณาจักรแล้วแต่กรณี (๔)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถไม่เป็นผู้มีโรคติดต่อที่น่ารังเกียจตามที่กำหนดในกฎกระทรวงไม่เป็นผู้ติดสุรายาเมาหรือยาเสพติดให้โทษ และไม่เป็นบุคคลวิกลจริตหรือจิตฟั่นเฟือน (๕)รูปถ่าย ขนาด ๔ x ๖ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน ข้อ๗ผู้ได้รับใบอนุญาตขับรถยนตร์ส่วนบุคคลชั่วคราว ใบอนุญาตขับรถยนตร์สามล้อส่วนบุคคลชั่วคราวหรือใบอนุญาตขับรถจักรยานยนตร์ชั่วคราวตามมาตรา ๔๓ (๑)ใบอนุญาตขับรถยนตร์ส่วนบุคคลตามมาตรา ๔๓ (๒)ใบอนุญาตขับรถยนตร์สามล้อส่วนบุคคลตามมาตรา ๔๓ (๓) ใบอนุญาตขับรถจักยานยนตร์ตามมาตรา ๔๓ (๖)ซึ่งมีอายุหนึ่งปี ใบอนุญาตขับรถบดถนนตามมาตรา ๔๓ (๗)ใบอนุญาตขับรถแทรกเตอร์ตามมาตรา๔๓ (๘) ซึ่งมีอายุสามปีตามมาตรา ๔๔ หรือใบอนุญาตขับรถชนิดอื่นตามมาตรา ๔๓ (๙)ผู้ใดประสงค์จะต่ออายุใบอนุญาตดังกล่าวให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานดังต่อไปนี้ (๑)กรณีใบอนุญาตนั้นยังไม่สิ้นอายุหรือสิ้นอายุแล้วไม่เกินสามปี (ก)ใบอนุญาตเดิมหรือใบแทน (ข)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำ เว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนยื่นคำขอไม่เกินหกเดือนในกรณีที่ต้องเปลี่ยนใบอนุญาตใหม่ (๒)กรณีใบอนุญาตนั้นสิ้นอายุเกินสามปี (ก)ใบอนุญาตเดิมหรือใบแทน (ข)ภาพถ่ายบัตรประจำตัวประชาชนหรือบัตรอื่น ซึ่งใช้แทนบัตรประจำตัวประชาชนใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทาง แล้วแต่กรณี (ค)ภาพถ่ายหรือสำเนาทะเบียนบ้าน ใบสำคัญถิ่นที่อยู่หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬาหรือการเดินทางผ่านราชอาณาจักรแล้วแต่กรณี (ง)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนยื่นคำขอไม่เกินหกเดือนในกรณีที่ต้องเปลี่ยนใบอนุญาตใหม่ ข้อ๘ ผู้ได้รับใบอนุญาตขับรถยนตร์สาธารณะตามมาตรา๔๓ (๔) หรือใบอนุญาตขับรถยนตร์สามล้อสาธารณะตามมาตรา ๔๓ (๕)ผู้ใดประสงค์จะขอต่ออายุใบอนุญาตให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานดังต่อไปนี้ (๑)กรณีใบอนุญาตเดิมยังไม่สิ้นอายุหรือสิ้นอายุแล้วไม่เกินหกเดือน (ก)ใบอนุญาตเดิมหรือใบแทน (ข)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนยื่นคำขอไม่เกินหกเดือนในกรณีที่ต้องเปลี่ยนใบอนุญาตใหม่ (๒)กรณีใบอนุญาตเดิมสิ้นอายุแล้วเกินหกเดือน (ก)ใบอนุญาตเดิมหรือใบแทน (ข)ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน (ค)ภาพถ่ายหรือสำเนาทะเบียนบ้าน (ง)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนวันยื่นคำขอไม่เกินหกเดือนในกรณีที่ต้องเปลี่ยนใบอนุญาตใหม่ ข้อ๙การยื่นคำขอตามกฎกระทรวงนี้ให้ยื่น ณ สถานที่ดังต่อไปนี้ (๑)การยื่นคำขอรับใบอนุญาตขับรถตามข้อ ๑ ข้อ ๒ ข้อ ๓ ข้อ ๔ และข้อ ๕และการยื่นคำขอต่ออายุใบอนุญาตขับรถตามข้อ ๗ และข้อ ๘ (ก)สำหรับผู้ขอซึ่งมีภูมิลำเนาถิ่นที่อยู่หรือที่อยู่ในราชอาณาจักรอยู่ในกรุงเทพมหานครให้ยื่น ณ กรมการขนส่งทางบก (ข)สำหรับผู้ขอซึ่งมีภูมิลำเนา หรือถิ่นที่อยู่ในจังหวัดอื่นนอกจากกรุงเทพมหานครให้ยื่น ณสำนักงานขนส่งจังหวัดหรือสำนักงานขนส่งจังหวัดสาขา แล้วแต่กรณี (๒)การยื่นคำขอรับใบอนุญาตตามข้อ ๖ ให้ยื่น ณ กรมการขนส่งทางบก ข้อ๑๐ผู้ขอรับใบอนุญาตขับรถหรือผู้ขอต่ออายุใบอนุญาตขับรถต้องผ่านการทดสอบความรู้ความสามารถในการขับรถและความรู้ในข้อบังคับการเดินรถตามกฎหมายว่าด้วยรถยนตร์ และกฎหมายว่าด้วยการจราจรทางบกตามระเบียบที่กรมการขนส่งทางบกกำหนด ข้อ๑๑ใบอนุญาตขับรถให้ใช้แบบใบอนุญาตท้ายกฎกระทรวงดังต่อไปนี้ (๑)ใบอนุญาตขับรถยนตร์ส่วนบุคคลชั่วคราว ใบอนุญาตขับรถยนตร์สามล้อส่วนบุคคลชั่วคราว ใบอนุญาตขับรถจักรยานยนตร์ชั่วคราวตามมาตรา ๔๓ (๑) ใบอนุญาตขับรถยนตร์ส่วนบุคคลตามมาตรา ๔๓ (๒)ใบอนุญาตขับรถยนตร์สามล้อส่วนบุคคลตามมาตรา ๔๓(๓) ใบอนุญาตขับรถจักรยานยนตร์ตามมาตรา ๔๓ (๖)ซึ่งมีอายุหนึ่งปีใบอนุญาตขับรถยนตร์สาธารณะตามมาตรา ๔๓ (๔)ใบอนุญาตขับรถยนตร์สามล้อสาธารณะตามมาตรา ๔๓ (๕)ใบอนุญาตขับรถบดถนนตามมาตรา ๔๓ (๗)ใบอนุญาตขับรถแทรกเตอร์ตามมาตรา ๔๓ (๘)และใบอนุญาตขับรถชนิดอื่นตามมาตรา ๔๓ (๙) ให้ใช้แบบ ขส.บ.๑๐ข.- ๑ ท้ายกฎกระทรวงนี้ (๒)ใบอนุญาตขับรถยนตร์ส่วนบุคคล ใบอนุญาตขับรถจักรยานตร์ส่วนบุคคลและใบอนุญาตขับรถยนตร์สามล้อส่วนบุคคล ซึ่งมีอายุตลอดชีพให้ใช้แบบ ขส.บ.๑๐ ข.-๓ ท้ายกฎกระทรวงนี้ ข้อ๑๒ใบอนุญาตขับรถระหว่างประเทศสำหรับรถยนตร์ส่วนบุคคลหรือรถจักรยานยนตร์ตามมาตรา ๔๓ (๑๐)ให้เป็นไปตามแบบที่กำหนดตามอนุสัญญาว่าด้วยการจราจรทางถนน ทำ ณ นครเจนีวา ค.ศ. ๑๙๔๙ ข้อ๑๓ บัตรประจำตัวผู้ขับรถ ให้ใช้แบบขส.บ.๑๐ ข.-๑๓ ท้ายกฎกระทรวงนี้ ข้อ๑๔กฎกระทรวงนี้ให้ใช้บังคับตั้งแต่วันที่ ๒๓ กรกฎาคม ๒๕๓๑ เป็นต้นไป ให้ไว้ณ วันที่ ๒๒ กรกฎาคม พ.ศ. ๒๕๓๑ บรรหาร ศิลปอาชา รัฐมนตรีว่าการกระทรวงคมนาคม[ดูข้อมูลจากภาพกฎหมาย]+---------------------------------------------------------------------------------------------------+หมายเหต ุ:-เหตุผลในการประกาศใช้กฎกระทรวงฉบับนี้ คือ เนื่องจากหลักเกณฑ์วิธีการและเงื่อนไขในการขอใบอนุญาตและการออกใบอนุญาตขับรถและการขอต่ออายุใบอนุญาตและการออกใบอนุญาตขับรถและการขอต่ออายุใบอนุญาตและการอนุญาตให้ต่ออายุใบอนุญาตขับรถตามที่กำหนดไว้ในพระราชบัญญัติเดิม (กฎกระทรวงมหาดไทยออกตามความในพระราชบัญญัติรถยนตร์ พุทธศักราช ๒๔๗๓ (ฉบับที่ ๕) ซึ่งแก้ไขเพิ่มเติมโดยกฎกระทรวงฉบับที่ ๓๑(พ.ศ. ๒๕๐๕) ออกตามความในพระราชบัญญัติรถยนตร์ พุทธศักราช๒๔๗๓) ซึ่งยังใช้บังคับอยู่ตามบทเฉพาะกาล มาตรา ๗๐ แห่งพระราชบัญญัติรถยนตร์ พ.ศ. ๒๕๒๒และมาตรา ๑๓ แห่งพระราชบัญญัติรถยนตร์ (ฉบับที่ ๗) พ.ศ. ๒๕๓๐ ยังไม่เหมาะสมสมควรปรับปรุงหลักเกณฑ์ วิธีการและเงื่อนไขในการขอใบอนุญาตและการออกใบอนุญาตขับรถและการต่ออายุใบอนุญาตขับรถและการอนุญาตให้ต่ออายุใบอนุญาตขับรถให้เหมาะสมยิ่งขึ้นและโดยที่มาตรา ๔๔วรรคสอง และมาตรา ๔๕ วรรคสอง แห่งพระราชบัญญัติรถยนตร์ พ.ศ.๒๕๒๒ บัญญัติว่า การขอใบอนุญาตขับรถและการออกใบอนุญาตขับรถและการขอต่ออายุใบอนุญาตและการอนุญาต ให้เป็นไปตามหลักเกณฑ์วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้[รก.๒๕๓๑/๑๑๘/๑พ./๒๒ กรกฎาคม ๒๕๓๑]28